સેબીના જણાવ્યા પ્રમાણે આઇપીઓ ભરતા રોકાણકારે આઇપીઓ ફોર્મ પર બેન્ક ખાતાનો નંબર લખી અને સહી કરી એલોટમેન્ટના કિસ્સામાં બેન્કને પેમેન્ટ કરવાની સત્તા આપવાની રહેશે. સેબીના આ પગલાંથી ચેક લખવાની મહેનત બચી જશે. રજિસ્ટ્રાર્સ, શેર ટ્રાન્સફર એજન્ટ્સ અને ડિપોઝિટરી પાર્ટિસિપન્ટ્સ હવે ફિઝિકલ અને ઓનલાઇન બંને પ્રકારનાં એપ્લિકેશન ફોર્મ સ્વીકારી શકશે. એટલું જ નહીં એક્સચેન્જે સેકન્ડરી બજારની જેમ એ પ્રકારની સિસ્ટમ ગોઠવવી પડશે કે જેમાં રોકાણકારો એક્સચેન્જની સત્તાવાર વેબસાઇટ પર પબ્લિક ઇશ્યુનું સ્ટેટસ જોઇ શકશે.